அனாவ், துர்க்மெனிஸ்தான்

அனாவ் ( Anau அல்லது Annau) என்பது துர்க்மெனிஸ்தானில் உள்ள ஒரு நகரம் ஆகும். இது அஹால் மாகாணத்தின் தலைநகரம் ஆகும். இது அசுகாபாத்தின் தென்கிழக்கில் 8. கி.மீ.  தொலைவில் எம் 37 நெடுஞ்சாலையால் இணைக்கப்பட்டுள்ளது. 

அனாவ் என்பது பாரசீக Âbe nav (آب نو) பாரசீக மொழிச் சொல்லாகும். இதன் பொருள் "புதிய நீர்" என்பதாகும். 

2003 ஆம் ஆண்டில், நகரில் ஒரு புதிய விளையாடரங்கம் உருவாக்கபட்டது. 2005 ஆம் ஆண்டில் 'அக் புக்டே (வெள்ளை கோதுமை) அருங்காட்சியகம்' என்று அழைக்கப்படும் ஒரு அருங்காட்சியகம் உருவாக்கப்பட்டது.

தொல்லியல் 

தெற்கு துர்க்மெனிஸ்தானின் கலாச்சார வரிசையில் புதிய கற்கால ஜீதுன் கலாச்சாரத்தைத் தொடர்ந்து, சால்கோலிதிக் அனாவ் கலாச்சாரம் கிமு 4500 க்கு முற்பட்ட காலத்தில் நிலவியது. 

1990 மற்றும் 2000 களில் துர்க்மென்-அமெரிக்க கூட்டு தொல்லியல்  ஆய்வு மூலம் அனாவ் அகழப்பட்டது. 

அனாவ் பண்டைய பட்டுச் சாலையில் ஒரு தங்குமிடமாக இருந்தது. நன்றாக வர்ணம் பூசப்பட்ட மட்பாண்டங்கள் இங்கே கிடைக்கபெற்றன.

குறிப்புகள் 

துருக்மெனிஸ்தானின் புவியியல்